Soome ärimehed on hakanud venelastega Läänemere põhja kavandatava gaasitoru saatuse üle kaupa tegema. Ärimeeste väitel on Venemaa neile pakkunud märkimisväärseid  rahasummasid, et nad loobuksid kaeveloataotlusest gaasitoru trassil.    Ärimeeste advokaat Kari Silvennoinen ütles, et Venemaa valitsuse esindajad nõuavad neilt taotluse tagasivõtmist. Silvennoineni sõnul võtsid venelased nendega ühendust umbes nädal tagasi ja on pakkunud soomlastele märkimisväärseid rahasummasid kaeveloataotlusest loobumise eest, vahendab YLE Uutiset.    Soome ärimehed on raha tagasi lükanud ja saatnud Vene võimudele oma karmid tingimused. Karjala küsimustega tegeleva  advokaadi Silvennoineni juhtimisel nõuavad ärimehed, et Venemaa alustaks Soomega läbirääkimisi Karjala tagastamiseks.    Nord Stream kavatseb gaasitoru ehitusega algust teha järgmise aasta alguses.    Ettevõtte ühiskondlike suhete juht Sebastian Sass väidab, et ei tea venelaste kauplemisüritustest midagi. Sass ei pea soomlaste kaeveloataotlust gaasitoru ehitamisele takistuseks.    www.DELFI.ee